Kostanajus

Kostanajus – miestas šiaurinėje Kazachijos dalyje, prie Tobolo upės; srities centras.

Kostanajuje yra 8 aukštojo mokslo įstaigos. Mieste yra 22 koledžai, kuriuose mokosi apie 12200 moksleivių. Srityje veikia daugiau kaip 380 bibliotekų, 201 klubas, 8 muziejai ir 2 teatrai. Yra nemažai sporto objektų: dvi sporto arenos, 26 stadionai, 10 sporto kompleksų ir 567 sporto salės.

Istorija 
Įkurtas 1879 m. Iki 1997 m. miesto pavadinimas buvo žinomas kaip Kustanajus ().

Žymios vietos 
Kostanajuje yra gausu vietovių, turtingų savo istorija ir kultūra. Srities centre yra sunitų mečetė, srities administracijos pastatas, Kostanajaus srities universitetas, I. Altynsarino regioninis memorialinis muziejus, kazachų dramos teatras, Centrinė aikštė, geležinkelio stotis. Tarp istorinių monumentų yra I. Altynsarino monumentas, dviejų SSRS herojų (I. F. Pavlovo and L. I. Bedos) biustai, A. Baitursynovo monumentas, II pasaulinio karo aukų memorialinis kompleksas, A. Imanovo biustas, L. I. Taranu biustas ir B. Madžlinu monumentas.

Susisiekimas 
Pagrindinės automagistralės iš Kostanajaus veda į Rusijos miestus – Čeliabinską, Magnitogorską, Troicką, Jekaterinburgą, Kurganą, Tiumenę ir į Kazachstano miestus Astaną bei Almatą. Kiti keliai jungia su aplinkiniais miestais. Visų geležinkelių ilgis siekia 1048 km. 53 stotys gamina keleivinio transporto priemones. Nafta Kostanajų pasiekia iš Rusijos ir yra gabenama į kitus Kazachstano regionus.

Kostanajaus oro uostas priima šiuos lėktuvus: Tu-134, Tu-154, Аn-22, Il-86,Boeing. Iš Kostanajaus oro uosto skraidinama į kitus Kazachstano miestus, NVS valstybes, Vokietijos miestus Frankfurtą ir Hanoverį, į Jungtinius Arabų Emyratus, Turkiją ir kt.

Sportas 
Kostanajuje yra įsikūrusi FK Tobyl Ķostanaj komanda, žaidžianti Kazachstano futbolo lygoje.

Nuorodos 
 Kostanajaus srities akimo informacinis portalas  
 Kostanajaus svetainė
 Regiono informacinė svetainė